Tramp mamlakatning 8 ta shtatida g‘alaba qozonish borasidagi rejasini ma’lum qildi

AQShning amaldagi prezidenti Donald Tramp Demokratlar partiyasidan bo‘lgan raqibi Jo Baydendan ortda qolgan sakkizta shtatda g‘alaba qozonishga umid qilmoqda. Bu haqda Tramp Jorjiya shtatida mandatlariga demokratlar da’vo qilayotgan respublikachi senatorlar Devid Perdyu va Kelli Lefferning qayta saylanishini qo‘llab-quvvatlash maqsadida amalga oshirgan chiqishida ma’lum qildi, deb xabar beradi “RBK”.

“Ular (demokratlar — tahr.) shunday deyapti: U Jorjiya borasida shikoyat qilmoqda. Yo‘q, yo‘q. Men sakkizta shtat bo‘yicha shikoyat qilyapman va, o‘ylashimcha, men ularning barchasida g‘alaba qozonaman”, — deydi Tramp.
O‘z navbatida Jorjiyada yig‘ilganlar qarshisida chiqish qilgan Jo Bayden Tramp mamlakat rahbari sifatida o‘z majburiyatlarini bajarishni xohlamayotganini ma’lum qilgan.
Avvalroq The Washington Post Tramp Jorjiya shtati davlat kotibiga bosim o‘tkazayotgani yozilgan suhbat audiosini e’lon qilgan edi. Tramp suhbat davomida Raffenspergerni urishgan, “xushomad” qilgan, harakat qilishini “o‘tinib so‘ragan” va hatto jinoiy ta’qib qilish bilan mujmal tahdid qilgan.
 Sud kongressmenning AQShdagi prezidentlik saylovlari natijasini qayta ko‘rib chiqish borasidagi da’vosini rad etdi
Eslatib o‘tamiz, AQShda prezidentlik saylovi 2020-yilning 3-noyabr kuni bo‘lib o‘tdi, ovozlar bir necha kun davomida hisoblab chiqildi, 7-noyabr kuni AQShning yirik OAVlari saylovda Bayden g‘alaba qozonganini ma’lum qildi. Donald Tramp esa mag‘lubiyatni tan olmadi va saylov bo‘yicha sudga murojaat qilishini bildirdi. U saylovlar qonunbuzarliklar bilan o‘tgan degan fikrda, shuningdek, saylovlarda mamlakat konstitutsiyasi buzilganini aytgan.